AIŠKINAMASIS RAŠTAS

DĖL BŪSTO NUOMOS SĄLYGŲ PAKEITIMO

2026 m. rugpjūčio 3 d.
Panevėžys
	
1. Sprendimo projekto tikslai ir uždaviniai: 
Sprendimo projektu yra siūloma patenkinti savivaldybės būsto nuomininko, kuris atitinka Lietuvos Respublikos paramos būstui įsigyti ar išsinuomoti įstatyme (toliau – Įstatymas) 9 straipsnio 1 dalyje nurodytus reikalavimus, prašymą pakeisti nuomos sąlygas ir nuomoti būstą socialinio būsto sąlygomis, sumažėjus asmens gaunamoms pajamoms. 
	2. Siūlomos teisinio reguliavimo nuostatos, laukiami rezultatai: 
Sprendimo projektas parengtas atsižvelgiant į 2026-06-16 gautą savivaldybės būsto nuomininko (asmens duomenys neskelbiami), gyvenančio Aldonos g. 12-60, Panevėžys, prašymą dėl savivaldybės būsto nuomos sutarties perrašymo ir vadovaujantis Įstatymo 9 straipsniu, nustatančiu asmenų teisę į socialinio būsto nuomą, 11 straipsniu, reglamentuojančiu teisės į socialinio būsto nuomą vertinimui taikomus pajamų ir turto dydžius bei Panevėžio miesto savivaldybės būsto ir socialinio būsto nuomos tvarkos aprašo, patvirtinto Panevėžio miesto savivaldybės tarybos 2025 m. lapkričio 27 d. sprendimu Nr. 1-408 „Dėl Panevėžio miesto savivaldybės būsto ir socialinio būsto nuomos tvarkos aprašo patvirtinimo ir Savivaldybės tarybos 2019 m. gruodžio 19 d. sprendimo Nr. 1-497 pripažinimo netekusiu galios“ (toliau – Tvarkos aprašas) 26 punktu, kuriame nustatyta, kad asmenys ir šeimos, nuomojantys savivaldybės būstą, sumažėjus asmens ar šeimos turtui (įskaitant gautas pajamas), ir atitinkantys Lietuvos Respublikos paramos būstui įsigyti ar išsinuomoti įstatyme (toliau – Įstatymas) 9 straipsnyje nurodytus reikalavimus, gali kreiptis į Savivaldybės administraciją su prašymu dėl nuomos sąlygų pakeitimo ir būstą nuomoti socialinio būsto nuomos sąlygomis. 
2026 m. birželio 30 d. Panevėžio miesto savivaldybės ir socialinio būsto nuomos klausimams nagrinėti komisija išnagrinėjo nuomininko prašymą dėl nuomos sąlygų pakeitimo. Nuomininkas deklaravo pajamas ir turtą už 2025 m. ir pateiktos Metinės gyventojo (šeimos) turto (įskaitant gautas pajamas) deklaracijos duomenimis nuomininkas atitinka Įstatymas 11 straipsnio  3 dalies 1 punkte nurodytus turto ir pajamų dydžius teisei į socialinio būsto nuomą ir Įstatymo 9 straipsnio 1 dalyje  nurodytas sąlygas teisei į socialinio būsto nuomą pagrįsti. Atsižvelgiant į tai siūloma Tarybai pakeisti nuomos sąlygas šiam savivaldybės būsto nuomininkui, perrašant nuomos sutartį į 3 metų terminuotą socialinio būsto sutartį.
Tarybai priėmus sprendimą:
1. Būtų patenkintas nuomininko prašymas ir užtikrintos jo teisės į tolesnę būsto nuomą socialinio būsto nuomos sąlygomis;
2. Nuomininkas privalės pasirašyti Socialinio būsto nuomos sutartį. 
3. Nuomininkas privalės kiekvienais metais Gyventojų turto deklaravimo įstatymo nustatyta tvarka Valstybinei mokesčių inspekcijai teikti Metines gyventojo (šeimos) turto (įskaitant gautas pajamas) deklaracijas. 
3. Lėšų poreikis ir šaltiniai: 
	Nenumatoma.
4. Sprendimui priimti reikalingi pagrindimai, skaičiavimai ar paaiškinimai: 
	Tarybai priėmus sprendimą, bus įgyvendintos Įstatymo nuostatos.
	5. Kieno iniciatyva parengtas sprendimo projektas: 
	Sprendimo projektą parengė Turto valdymo skyrius pagal (asmens duomenys neskelbiami) prašymą.

